Attu kudal kulambu

Attu Kudal Kulambu (Tamil: ஆட்டுக்குட்டி குடல் குழம்பு), atau secara harfiah bermakna "kari usus kambing" merujuk kepada hidangan kari kambing yang popular dalam masakan India Selatan. Hidangan terkenal di kalangan komuniti India di India, Malaysia, Indonesia dan Singapura. Hidangan ini menggunakan usus kambing sebagai bahan utama, yang kemudiannya dimasak dengan pelbagai rempah dan bumbu untuk menghasilkan rasa yang kaya dan sedap. Makanan ini juga sangat terkenal sebagai lauk kepada nasi kandar. 

Orang yang mengalami masalah luka dalam perut disarankan untuk memasak dan memakan perut kambing. 

Etimologi
"Attu" bermaksud "kambing" dalam bahasa Tamil, "kudal" pula bermaksud "usus", dan "kulambu" bermaksud "kuah".

Penyediaan
Usus kambing dibersihkan dan dipotong. Bawang merah, tomato, halia, bawang putih, dan bahan-bahan lain dipotong.
Bahan-bahan rempah dan bumbu dikisar. Usus kambing kemudian dimasak dalam minyak bersama bahan-bahan yang sudah dikisar hingga empuk. Kemudian, serbuk cili merah, serbuk ketumbar, serbuk kunyit, cengkih, dan daun salam ditambahkan dan dimasak hingga masak dan berbau harum. Garam secukup rasa ditambahkan. Daun kari dan cili hijau ditambahkan sebelum disajikan. 

Rujukan

Kategori:Masakan Malaysia
Kategori:Masakan India
Kategori:Masakan Tamil
Kategori:Masakan Indonesia
Kategori:Masakan India Malaysia
Kategori:Kari